L 132/12
DA
Den Europæiske Unions Tidende
6.5.2022
(21)
USA underrettede Kommissionen om yderligere et udbrud af højpatogen aviær influenza hos fjerkræ.
Dette udbrud er sket i staten Minnesota i USA og blev bekræftet ved laboratorieanalyse (RT-PCR)den 23. april 2022.
(22)
USA underrettede Kommissionen om yderligere et udbrud af højpatogen aviær influenza hos fjerkræ.
Dette udbrud er sket i staten Utah i USA og blev bekræftet ved laboratorieanalyse (RT-PCR) den 25. april 2022.
(23)
USA underrettede Kommissionen om yderligere to udbrud af højpatogen aviær influenza hos fjerkræ: Det ene udbrud er sket i staten North Dakota i USA, og det andet udbrud er sket i staten Pennsylvania i USA.
Begge udbrud blev bekræftet ved laboratorieanalyse (RT-PCR) den 26. april 2022.
(24)
Veterinærmyndighederne i Canada, Det Forenede Kongerige og USA oprettede en bekæmpelseszone på 10 km omkring de angrebne virksomheder og gennemførte sanering med henblik at bekæmpe forekomsten af højpatogen aviær influenza og begrænse spredningen af sygdommen.
(25)
Canada, Det Forenede Kongerige og USA har indsendt oplysninger til Kommissionen om den epidemiologiske situation i landene og de foranstaltninger, de har truffet for at forhindre yderligere spredning af højpatogen aviær influenza.
Disse oplysninger er blevet evalueret af Kommissionen.
På grundlag af denne evaluering og for at beskytte Unionens dyresundhedsstatus bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra de områder, der er omfattet af restriktioner, og som er oprettet af veterinærmyn­ dighederne i Canada, Det Forenede Kongerige og USA på grund af de nylige udbrud af højpatogen aviær influenza, ikke længere tillades.
(26)
Desuden har Det Forenede Kongerige forelagt ajourførte oplysninger om den epidemiologiske situation på dets område i forbindelse med 15 bekræftede udbrud af HPAI på fjerkrævirksomheder.
Det Forenede Kongerige har også forelagt de foranstaltninger, det har truffet for at forhindre yderligere spredning af sygdommen.
Efter dette udbrud af HPAI har Det Forenede Kongerige navnlig gennemført sanering med henblik på at kontrollere og begrænse spredningen af denne sygdom.
Det Forenede Kongerige har desuden afsluttet de nødvendige rengørings- og desinfektionsforanstaltninger efter gennemførelsen af saneringspolitikken på de inficerede fjerkrævirksomheder på landets område.
(27)
Kommissionen har evalueret de oplysninger, som Det Forenede Kongerige har forelagt, og konkluderet, at de 15 HPAI-udbrud på fjerkrævirksomheder, for hvilke Det Forenede Kongerige har forelagt ajourførte oplysninger, er overstået, og at der ikke længere er nogen risiko forbundet med indførsel til Unionen af fjerkræprodukter fra de zoner i Det Forenede Kongerige, hvorfra indførsel til Unionen af fjerkræprodukter er blevet suspenderet på grund af disse udbrud.
(28)
Ved Kommissionens gennemførelsesforordning (EU) 2022/649 (4) ændredes rækkerne vedrørende zone GB-2.44 i oplysningerne om Det Forenede Kongerige i bilag V og XV til gennemførelsesforordning (EU) 2021/404.
Da der er konstateret en fejl, bør rækkerne for zone GB-2.44 berigtiges.
De berigtigede bestemmelser bør gælde fra datoen for anvendelse af gennemførelsesforordning (EU) 2022/649.
(29)
Bilag V og XIV til gennemførelsesforordning (EU) 2021/404 bør derfor ændres.
(30)
Under hensyntagen til den nuværende epidemiologiske situation i Canada, Det Forenede Kongerige og i USA med hensyn til højpatogen aviær influenza og den alvorlige risiko for, at sygdommen kommer ind i Unionen, bør ændringerne af gennemførelsesforordning (EU) 2021/404, der foretages ved nærværende forordning, træde i kraft hurtigst muligt.
(31)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
(4) Kommissionens gennemførelsesforordning (EU) 2022/649 af 20. april 2022 om ændring af bilag V og XIV til gennemførelses­ forordning (EU) 2021/404 for så vidt angår oplysningerne om Canada, Det Forenede Kongerige og USA i listerne over tredjelande, hvorfra det er tilladt at indføre sendinger af fjerkræ, avlsmateriale af fjerkræ og fersk kød af fjerkræ og fuglevildt til Unionen (EUT L 119 af 21.4.2022, s. 5).